b'\n_START_ARTICLE_\nKounotori 7\n_START_SECTION_\nLidojuma gaita\n_START_PARAGRAPH_\nKounotori 7 tika palaists 2018.\xc2\xa0gada 22.\xc2\xa0septembr\xc4\xab 17:52:27 UTC no Tanega\xc5\xa1imas kosmosa centra Yoshinobu starta kompleksa (LA-Y) ar nes\xc4\x93jra\xc4\xb7eti H-IIB._NEWLINE_27. septembr\xc4\xab kravas ku\xc4\xa3is pietuvoj\xc4\x81s un tika sasl\xc4\x93gts ar SKS. 11:36 UTC stacijas manipulators, ko vad\xc4\xabja Ser\xc4\x93na Aunjona-\xc4\x8censelora, satv\xc4\x93ra Kounotori 7. P\xc4\x93c tam ku\xc4\xa3is tika p\xc4\x81rvietots uz Harmony modu\xc4\xbca pret Zemi v\xc4\x93rsto piesl\xc4\x93gvietu._NEWLINE_28. septembr\xc4\xab 20:27 UTC no Kounotori neherm\xc4\x93tisk\xc4\x81s sekcijas ar stacijas manipulatoru Canadarm2 tika iz\xc5\x86emta va\xc4\xbc\xc4\x93j\xc4\x81 palete ar akumulatoru baterij\xc4\x81m. T\xc4\x81 tika p\xc4\x81rvietota uz stacijas mobil\xc4\x81s platformas._NEWLINE_Atvest\xc4\x81s jaun\xc4\x81s akumulatoru baterijas bija paredz\xc4\x93ts uzst\xc4\x81d\xc4\xabt izie\xc5\xa1anu kosmos\xc4\x81. P\xc4\x93c tam paleti ar vecajiem akumulatoriem tiktu ievietota atpaka\xc4\xbc Kounotori neherm\xc4\x93tiskaj\xc4\x81 sekcij\xc4\x81. \xc5\xa0o darbus atc\xc4\x93la kosmosa ku\xc4\xa3a Sojuz MS-10 10. oktobra av\xc4\x81rijas d\xc4\x93\xc4\xbc, un palete tika atst\xc4\x81ta uz stacijas mobil\xc4\x81s platformas. _NEWLINE_Kounotori 7 no Harmony modu\xc4\xbca atvienoja 2018. gada 7. novembr\xc4\xab 12:15 ar stacijas manipulatoru. HTV-7 no Canadarm2 tika atlaists 16:51 UTC. Pirmo reizi HTV no stacijas dev\xc4\x81s bez \xc4\x81r\xc4\x93j\xc4\x81s paletes EP (Exposed Pallet)._NEWLINE_10. novembr\xc4\xab 21:14 UTC Kounotori 7 veica bremz\xc4\x93\xc5\xa1anas manevru un s\xc4\x81ka noie\xc5\xa1anu no orb\xc4\xabtas._NEWLINE_21:24 UTC tika atdal\xc4\xabta HSRC kapsula un ieg\xc4\x81ja Zemes atmosf\xc4\x93r\xc4\x81 21:38 UTC._NEWLINE_Kounotori 7 Zemes atmosf\xc4\x93r\xc4\x81 ieg\xc4\x81ja 21:41 UTC un p\xc4\x93c tam sadega; nesadegu\xc5\xa1\xc4\x81s da\xc4\xbcas iekrita Klusaj\xc4\x81 oke\xc4\x81n\xc4\x81._NEWLINE_HSRC kapsula veica nolai\xc5\xa1anos un ar izpletni 22:06 UTC nos\xc4\x93d\xc4\x81s Klusaj\xc4\x81 oke\xc4\x81n\xc4\x81.'